
ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης της περιοχής «Φουντουκλί» (πολεοδο- 
μική ενότητα Ε) δήμου Καστοριάς (ν. Καστοριάς). 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του ν. 1337/1983 «Επέκταση των πολεοδομικών 
σχεδίων, οικιστική ανάπτυξη και σχετικές ρυθμίσεις» (ΦΕΚ 33/Α) 
όπως τροποποιήθηκε με το ν. 1512/1985 «Τροποποίηση και συμπλή¬ 
ρωση πολεοδομικών διατάξεων, ρύθμιση συναφών θεμάτων και θεμά¬ 
των του Ταμείου Νομικών» (ΦΕΚ 4/Α) και ειδικότερα τα άρθρα 6 
(παρ. 1, 4, 5 και 6), 7 (παρ. 1, 2 και 4). 

2. Τις διατάξεις του ν.δ/τος της 17.7.1923 «Περί σχεδίων πόλεων 
κ.λπ.» όπως μεταγενέστερα τροποποιήθηκαν και συμπληρώθηκαν και 
ειδικότερα το άρθρο 3. 

3. Τις διατάξεις του ν. 1577/1985 «Γενικός Οικοδομικός Κανονι¬ 
σμός» (ΦΕΚ 210/Α) και ειδικότερα τα άρθρα 3, 6 (παρ. 1), 7, 8, 9 
όπως τροποποιήθηκαν με τις διατάξεις των ν. 1647/1986 «Οργανι¬ 
σμός Κτηματολογίου και Χαρτογραφήσεων Ελλάδας (ΟΚΧΕ)» (ΦΕΚ 
141/Α)και 1772/1988 «Τροποποίηση διατάξεων του ν. 1577/1985 
«ΓΟΚ» και άλλες σχετικές διατάξεις» (ΦΕΚ 91/Α). 

4. Τις διατάξεις του ν. 1558/1985 «Κυβέρνηση και Κυβερνητικά 
Οργανα» (ΦΕΚ 137/Α) και ειδικότερα το άρθρο 23 παράγρ. 1. 

5. Την υπ’ αριθ. 40462/2020/1987 απόφαση του Υπουργού Περι¬ 
βάλλοντος, Χωροταξίας και Δημοσίων Εργων «Έγκριση γενικού πολε- 
οδομικού σχεδίου (Γ.Π.Σ.) του δήμου Καστοριάς και των κοινοτήτων 
Μανιάκων και Λεύκης (ν. Καστοριάς)» (ΦΕΚ 951/Δ). 

6. Την υπ αριθ. 54812/2958/1988 απόφαση του Αναπληρωτή 
Υπουργού Περιβάλλοντος, Χωροταξίας και Δημοσίων Έργων 
«Έγκριση πολεοδομικής προμελέτης της πολεοδομικής ενότητας «Ε» 
περιοχή «Φουντουκλί» του δήμου Καστοριάς (ν. Καστοριάς)». 

Υ· Την υπ αριθ. Υ.1291/1987 απόφαση του Πρωθυπουργού «Σύ¬ 
σταση θέσης Αναπληρωτή Υπουργού στα Υπουργεία Εξωτερικών, 
Εθνικής Αμυνας, Περιβάλλοντος, Χωροταξίας και Δημοσίων Έργων, 
Μεταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β). 

8. Την υπ αριθ. Υ. 1436/1987 απόφαση του Πρωθυπουργού «Κα¬ 
θορισμός αρμοδιοτήτων του Αναπληρωτή Υπουργού Περιβάλλοντος, 
549/Β)ξία ς κ<ΧΙ Δτ|μοοίων ^ων Μανόλη Παπαστεφανάκι» (ΦΕΚ 

9· Τις υπ αριθ. 264/87, 316/87 και 37/88 γνωμοδοτήσεις του 
δημοτικού συμβουλίου Καστοριάς. 

10. Την υπ’ αριθ. 4/1988 γνωμοδότηση του Συμβουλίου Χωροτα¬ 
ξίας, Οικισμού και Περιβάλλοντος (ν. Καστοριάς). 

11. Την υπ αριθ. 600/1988 γνωμοδότηση του Συμβουλίου της 
Επικράτειας με πρόταση του Αναπληρωτή Υπουργού Περιβάλλοντος, 
Χωροταξίας και Δημοσίων Έργων, αποφασίζουμε: 

Άρθρο 1 

Εγκρίνεται το πολεοδομικό σχέδιο της περιοχής «Φουντουκλί» (πολε- 


οδομική ενότητα Ε) του δήμου Καστοριάς (ν. Καστοριάς) με το καθορι¬ 
σμό οικοδομήσιμων χώρων, οδών, πεζοδρόμων, χώρων πρασίνου, παι- 
δικής χαράς, πλατείας, αθλητισμού, νηπιαγωγείου, εκκλησίας - πρασί¬ 
νου, παιδικού σταθμού, πάρκου, δημοτικού σχολείου, ναυταθλητισμού, 
πολιτιστικών, εγκαταστάσεων δημοτικού - εμπορικού κέντρου, χώρου 
επαγγελματικών τεχνικών λυκείων μαθητείας γούνας, γυμνασίου - λυ¬ 
κείου, βιοτεχνικού πάρκου γούνας (ΕΔΗΚΑ), όπως οι ρυθμίσεις αυτές 
φαίνονται στα τέσσερα (4) σχετικά χρωματισμένα πρωτότυπα διαγράμ¬ 
ματα σε κλίμακα 1:1000 που θεωρήθηκαν από τον Προϊστάμενο της 
Διεύθυνσης Τοπογραφικών Εφαρμογών με την υπ’ αριθ. 61106/1988 
πράξη και που συνοπτικά τους αντίτυπα δημοσιεύονται με το παρόν διά¬ 
ταγμα. 

Άρθρο 2 

Εγκρίνεται, όπως διατυπώνεται στα επόμενα άρθρα, ο πολεοδομικός 
κανονισμός της περιοχής της οποίας το πολεοδομικό σχέδιο εγκρίνεται 
με το άρθρο 1 τόυ παρόντος. 

Άρθρο 3 

1. Στους οικοδομήσιμους χώρους που χαρακτηρίζονται στα σχετικά 
διαγράμματα με το στοιχείο Α επιτρέπεται η χρήση γενικής κατοικίας 
όπως προσδιορίζεται με το άρθρο 3 του από 23.2.1987 π.δ/τος (ΦΕΚ 
166/Δ). 

2. Στους οικοδομήσιμους χώρους που χαρακτηρίζονται στα ίδια δια¬ 
γράμματα με το στοιχείο —επιτρέπεται η παραπάνω χρήση με 
εξαίρεση των πρατηρίων βενζίνης και των κτιρίων στάθμευσης. 

Άρθρο 4 

Στό πρόσωπο των οικοπέδων οικοδομημένων ή μη που βρίσκονται 
στην παραπάνω περιοχή επιβάλλεται προκήπιο πλάτους τεσσάρων (4) 
και έξι (6) μέτρων, όπως φαΝεται στα ίδια διαγράμματα. 

Άρθρο 5 

Τα ελάχιστα όρια εμβαδού και προσώπου και οι λοιποί όροι και πε¬ 
ριορισμοί δόμησης των οικοπέδων ορίζονται ως τομέας ΙΑ ως εξής: 

1. Ελάχιστο πρόσωπο: δώδεκα μέτρα (12) μέτρα. 

Ελάχιστο εμβαδόν: πεντακόσια (500) τ.μ. 

2. Κατά παρέκκλιση των διατάξεων της προηγουμένης παραγράφου, 
θεωρούνται άρτια και οικοδομήσιμα τα οικόπεδα: α) που υφίσταντο 
κατά την 12.2.1986 ημερομηνία δημοσίευσης του από 15.1.986 π. δ/ 
τος «καθορισμός ζώνης οικιστικού ελέγχου,κατωτάτου ορίου κατάτμη¬ 
σης και λοιπών όρων και περιορισμών δόμησης στην εκτός εγκεκριμέ¬ 
νου σχεδίου και εκτός ορίων οικισμού προϋφισταμένων του έτους 1923 
των δήμων Καστοριάς και Άργους Ορεστικού και των κοινοτήτων Δι- 
σπηλιού, Μαυροχωρίου, Πολυκάρπης, Φωτεινής, Μεταμόρφωσης, Τοι- 
χιού και Λεύκης (ν. Καστοριάς)» (ΦΕΚ 125/Δ) εφόσον έχουν ελάχιστο 
πρόσωπο: δέκα (10) μέτρα, ελάχιστο εμβαδόν: τριακόσια (300) τ.μ. και 
β) που προκύπτουν από την οριστική πράξη εφαρμογής της πολεοδομι¬ 
κής μελέτης ή προέρχονται από τις εισφορές σε γή σύμφωνα με το άρθρο 
8 του ν. 1337/1983, εφόσον έχουν ελάχιστο πρόσωπο: επτά (7) μέτρα, 
ελάχιστο εμβαδόν: εκατόν πενήντα (150) τ.μ. 

3. Επιπλέον των προϋποθέσεων των προηγουμένων παραγράφων 1 
χαι 2 τα οικόπεδα θεωρούνται άρτια και οικοδομήσιμα εφόσον α) στο οι¬ 
κοδομήσιμο τμήμα τους εγγράφεται κάτοψη κτιρίου με ελάχιστη επιφά¬ 
νεια πενήντα (50) μ2 και ελάχιστη πλευρά πέντε (5) μέτρα. 

4. Μέγιστο ποσοστό κάλυψης των κατά κανόνα αρτίων οικοπέδων: 
πενήντα τοις εκατό (50%) της επιφάνειας τους και των κατά παρέκλιση 
αρτίων οικοπέδων: εξήντα τοις εκατό (60%) της επιφάνειας τους. 

5. Συντελεστής δόμησης: οκτώ δέκατα (0,8). 

6. Μέγιστο επιτρεπόμενο ύψος των ανεγερθησομένων κτιρίων: οκτώ 
και μισό (8,5) μέτρα. 

7. Επιβάλλεται η κατασκευή στέγης και μεγίστη κλίση μέχρι 35%. 

8. Για την έκδοση οικοδομικής άδειας απαιτείται έλεγχος από την 


αρμόδια Επιτροπή Πολεοδομικού και Αρχιτεκτονικού Ελέγχου 
(ΕΠΑΕ). 

Άρθρο 6 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Αναπληρωτή Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση του παρόντος 
διατάγματος. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 29 Σεπτεμβρίου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΑΝΑΠΛ. ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΜΑΜΟΛΗΣ ΠΑΠΑΣΤΕΦΑΝΑΚΙΣ 

ΠΟΛΕΟΔΟΜΙΚΗ ΜΕΛΕΤΗ- Α ε 7ι*κταςμ ΣΗ 


ΓΕΟΡΠΑΔΗΣ Γ. Πολ.μηχ.-Υδρουλι«$ς. 


ΛΑΓΟΥΔ/ώΗ Α. Το*οτρ4οος-Γεα.'τρά·ρος. 
ΠΑΝΓΔΗΣ X. ΠιΧ.μηχ.ΣυτΧΗνων/τος. 


ΠΑΠΑΚΩΝΣΤΑΝΤΙΝΟΥ Ε. Αρχιτ.-ΠολεοΜμος. 
• ΤΣΑΤΣΑΝΙϊΟΣ X. Πολ .μηχ.-Γεωτίχν»*!*;. 


, ΧΑΤΖΑΡΑΣ X. »ιχαναΑότος-ίΛιη«χρο/'Τθς. 


. ΣΤΑΜΑΤΟΓΙΑΝΝΟΠΟΥΛΟΣ 4. ΠοΑεοδόμος. 

; Σύμβουλοι συ\*ΡΊθτ«ς: 

ΒΡΟΥΧΑ Π. ΑρχίΛέκτων »ιχ. 

ΕΥΜ0ΛΠΙ4ΗΣ Β. Γυγκοινυνιολίχος. 
ΚΕΧΑΓΙΑΣ 4. Αοχιιί»Τ(*Λ/ Νηχ. 

] ΜΑΙΠΠΙΑΗΣ 4. ΑρχιιΛτίΛ-ΠολεοΜμος. 


ί -ΠΟΛΕΟΔΟΜΙΚΗ ΟΡΓΑΝΩΣΗ-ΛΕΙΤΟΥΡΓΙΕΣ 

«ΑΡΤΗΙ ·]" ' 

Π ! ΡΥΜΟΤΟΜ'ΚΟ ΣΧΕΔΙΟ ; 

-2.1 _ί__ _.. _1 

_ΚΑΣΤΟΡΙΑ ..ΕΠΕΚΤΑΣΕΙΣ ^ 

ΜΑΡΤΗΣ ’986 ΝΟΜΟΣ ΚΑΣΤΟΡΙΑΣ _} 

